**Valhalla Gruppe - Grupperådsmøde 2015**

Torsdag d. 26. februar 2015 kl. 17.30 – 19.30 i Sognegården på Engdalsvej.

Kære spejderforældre.

Torsdag d. 26. februar inviterer Valhalla gruppe til en hyggelig aften med fælles aftensmad, grupperådsmøde og filmaften for spejderne.

Alle spejdere med forældre og søskende inviteres til aftensmad kl. 17.30. Vi spiser sammen og ser billeder fra året.

Efter maden hygger børnene sig med film, popcorn og saftevand. Tag gerne sovepose og liggeunderlag med ☺

De voksne afholder Grupperådsmøde. I får mulighed for at høre, hvad spejderne arbejder med lige nu, hvad der kommer til at ske resten af spejderåret og hvilke tanker, der ligger bag de aktiviteter, der foregår Valhalla Gruppe.

Valhallagruppens bestyrelse består af gruppelederne, 2 spejderledere, 2 unge spejdere, 4 forældre (hvoraf den ene er formand) samt 3 forældresuppleanter. Vi har brug for et nyt forældremedlem og 3 nye forældresuppleanter i år. Som forældremedlem eller aktiv forældresuppleant har du mulighed for på tæt hånd at følge og støtte op om spejderarbejdet.

I løbet af 2015 får vi brug for jeres hjælp til mange ting, både store og små. I er meget velkomne til allerede nu at byde ind på den eller de ;-) ting I gerne vil hjælpe til med. Vi får brug for hjælp, fra de store stærke, de ordenlige organisatorer, og de opsøgende travere:

* Sankt Hans-arrangementet, f.eks.
  + Planlægning af tombola,
  + Kage-bagning,
  + Opsætning af telte
  + Nedtagning af telte
  + og andre sjove aktiviteter
* Hjælp til at forbedre vores hytte for spejderne
  + Bygge ny bålplads
  + Udskifte køkken
  + Slå græs (en gang imellem)

Derudover så mangler vi nogle ildsjæle til at tage teten på vores nye hytte, det gør ikke noget at du ikke har erfaring med hyttebygning eller fundraising, men nødvendigt er det for at vi også i fremtiden har et ordenligt sted at være.

Du kan finde dagsorden til Grupperådsmødet på vores hjemmeside [www.valhallagruppe.dk](http://www.valhallagruppe.dk). Her kan du fra starten af februar også finde regnskab, budget og udviklingsplan. Hvis du har forslag til grupperådsmødet skal de sendes til Jette H. Mortensen senest torsdag d. 12. februar 2015.

Alle ordinære spejdermøder i uge er 9 er aflyst, så vi håber på at se jer alle. I bedes tilmelde jer på hjemmesiden under turtilmeldinger - så vi nogenlunde ved, hvor mange vi bliver.

Hvis du har spørgsmål er du velkommen til at kontakte Gruppeleder Bjarke Grøn, [bjarkevg@gmail.com](mailto:bjarkevg@gmail.com) eller bestyrelsesformand Jette H. Mortensen, [jettehmortensen@hotmail.com](mailto:jettehmortensen@hotmail.com) .

Vi glæder os til at se jer.

Med venlig hilsen

Bestyrelsen